Mylpale Van Die GK Heidelberg 1890 - 2015
31 Januarie 1890
Stigting van die gemeente Heidelberg.
02 Februarie 1890
Nagmaal word vir die eerste keer in die nuwe gemeente gevier. Vermoedelik in 'n groot tent, maar die notule maak daarvan geen melding nie.
Hoeksteenlegging van die kerkgebou vind plaas en word deur President Paul Kruger gelê.
26 Julie 1890
Die kerk is voltooi en is in gebruik geneem.
Die 40-jarige bestaan van die gemeente is gevier en ds D. Rumpff en prof dr J.D. du Toit (Totius) het die feesviering bygewoon op uitnodiging
06 Augustus 1933
Die gemeente was saam met al die Afrikaanse kerke verheug oor die verskyning van die Afrikaanse Bybel en daar is op die dag besluit dat die Afrikaanse Bybel naas die Hollandse Bybel op die kansel in gebruik sal wees.
Die Sondagmiddag het ds J.V. Coetzee die Afrikaanse Psalmboek "... plegtig in gebruik gestel".
'n Brief dien op die kerkraadsvergadering van die Sustersvereniging waarin hulle die kerkraad meedeel dat hulle in die stilte 'n boufonds vir 'n nuwe kerkgebou in Heidelberg bymekaar gemaak het en hulle bied reeds die bedrag van £112 aan die kerkraad wat dit met dank aanvaar.
09 Augustus 1947
Op 'n vergadering van die boukommissie is besluit om 'n plan van argitek P. Dykstra vir 'n nuwe kerkgebou te aanvaar.
09 Desember 1950
Die hoeksteen van donker graniet van die nuwe kerkgebou wat geskenk is deur die bou-aannemer is plegtig gelê deur mev ds N.H. van der Walt
Die nuwe kerkgebou is in gebruik geneem.
20 Mei 1960
Daar is in beginsel besluit om binne afsienbare tyd 'n nuwe pastorie op die kerkgrond op te rig en die ou kerkie te laat herstel.
13 Januarie 1961
Op die kerkraadsvergadering het die kerkraad aan die toesigkommissie (Oudle J.A. Venter, F.N. Penning en br Roelf Berg) volmag gegee om die hele bouaangeleentheid van die bou van die nuwe pastorie op die kerkgrond en die herstel van die ou kerkie af te handel.
In die eerste week in September kon die predikant (ds P.J. Pelser en gesin ) in die nuwe pastorie intrek
Die werk aan die ou Kerkie (nou saal) is afgehandel en die kerkraad rig 'n besondere woord van dank tot oudle J.A. Venter, F.N. Penning en br Roelf Berg, as toesigkommissie en die predikant vir sy werk tydens die verbouing van die kerksaal